D tallit i deg i d-tella tikelt tamezwarut deg useggas n 1949, taluft n tdukli deg umussu aɣelwan azzayri; anda i d-kkren kran n yixeddamen iqbayliyen i tesɣunt n ―Lzayyer d taɛrabt kan‖, d tallit-nni yettwasnen s ―tegrawla tamaziɣt‖. Di tilawt deg useggas n 1948/1949 I deg teḍra deg umussu aɣelwan azzayri (aẓegger-is amesnaw PPA-MTLD) yiwet n tegrawla tameqqrant ɣef tmaziɣt; i deg ttnaɣen sin n yizerfan ɣef temsalt n tdukli taɣelwant tazzayrit d temsal nniḍen i d-yettmeslayen ɣef tmurt tazzayrit (taɛrabt tineslemt) ad rebḥen ɣef yizerfan i wumi qqaren (nationalist), i d-yettawin waṭas n yimusnawen imeẓyanen ibqayliyen am Ali Laimeche, Bennai Ouali, Rachid Ali Yahia… i ydafɛen ɣef ―Lzzayer tazzayrit, tamaziɣt d taɛrabt‖.